marahil ay kakilakilabot na bagay ang pinagsabi ni chichoy, sapagkat umanyong mamamatay at ang mukhay anyong hapon na papatay ng tao. ang sabihin ninyoy nagpapakunwaring may sakit sapagkat natatakot na lumabas! kapag nakita ko siya. muling sinasal ng matinding ubo ang maestro at natuluyan nang pamanhikan ang lahat na mangag uwian. gayon man ay humanda kayo, humanda kayo, ang sabi ng magkakastillo kung pipilitin tayo sa pumatay mamatay. isa pang ubo ang sumasal sa kaawaawang may pagawaan at ang mga manggagawa ay nangag uwian sa kanikanilang bahay na may dalang pamukpok, bandili at iba pang kasangkapang maipang iiwa maipamamalo, at humandang ipaglabang mabuti ang kanilang buhay. si placido at ang manggagawa ng kastillo ay muling nagsialis. pag iingat, pag iingat! ang bilin ng maestro na ang tingig ay waring sa umiiyak. kayo na lamang ang bahala sa aking balo at mga mauulilang anak! ang samo ng mapaniwalain na ang tingig ay lalo pa manding basag.